אומה תורמן

אומה קארונה תורמן (באנגלית: Uma Karuna Thurman; נולדה ב-29 באפריל 1970) היא שחקנית ודוגמנית אמריקאית. היא התפרסמה תחילה בסרטו של סטיבן פרירס "יחסים מסוכנים" (1988), לאחר מכן בשנת 1994 גילמה את מיה וואלאס בסרטו של הבמאי קוונטין טרנטינו, "ספרות זולה"; עבורו הייתה מועמדת לפרס אוסקר לשחקנית המשנה הטובה ביותר, לפרס גלובוס הזהב ולפרס באפט"א. בשנת 2002 שיחקה בסרט הטלוויזיה של HBO "עיוורון היסטרי"; עבורו זכתה בפרס גלובוס הזהב. לאחר מכן שבה לשתף פעולה עם טרנטינו בסרטים "להרוג את ביל" (2003) ו"להרוג את ביל חלק 2" (2004); ועבורם קיבלה שתי מועמדויות לפרס גלובוס הזהב לשחקנית הטובה ביותר.

ביוגרפיה
תורמן נולדה בבוסטון, מסצ'וסטס שבארצות הברית, למשפחה בודהיסטית מרקע נוצרי-אירופאי. אמהּ, ננה פון שלברוג, היא לשעבר דוגמנית ופסיכיאטרית שנישאה למשך פחות משנה לטימותי לירי, ולאחר מכן נישאה לרוברט תורמן - בודהיסט ופרופסור לבודהיזם אינדו-טיבטי באוניברסיטת קולומביה; הוא העניק לבתו שם בסנסקריט उमा, "אומה", שם של פרוואטי אלת האהבה והפוריות ההינדית. לה שלושה אחים בשם גנדן, דצ'ן ומיפאם, ואחות-למחצה מאביה בשם טאיה.

בשנת 1985 בהיותה בת 15, תורמן נשרה בטרם עת מלימודיה התיכוניים, כדי להפוך לשחקנית בניו יורק.

קריירה

 כשחקנית 
בגיל 15 החלה בקריירת הדוגמנות. ב-1989 הופיעה על שער המגזין "רולינג סטון".
ב-1988 הופיעה תורמן לראשונה בקולנוע בקומדיה "Johnny Be Good". באותה שנה השתתפה בשלושה סרטים נוספים. ב-1990 הופיעה בסרט "הנרי וג'ון". ב-1993 קיבלה תורמן את התפקיד הגדול הראשון שלה בסרט "גם לבוקרות יש רגעים קודרים". לאחר מכן כיכבה בסרט "אישה לשניים" לצידו של רוברט דה נירו. ב-1994 כיכבה תורמן בסרט "ספרות זולה", שהפך לאחד מסרטי הפולחן המצליחים ביותר בכל הזמנים וגרף הכנסות בסך 213.9 מיליון דולר.

ב-1996 כיכבה תורמן בקומדיה הרומנטית "על נשים, גברים וחיות אחרות", וב-1997 בסרט "מה קרה בגטקה?", שם הכירה את בעלה לעתיד, השחקן אית'ן הוק. באותה שנה הופיעה תורמן בסרט "באטמן ורובין" וב-1998 הופיעה בסרט "הנוקמים". שני הסרטים הללו נכשלו כישלון חרוץ וזכו לביקורות קשות; על השתתפותה בסרטים הללו הייתה תורמן מועמדת לפרס פטל הזהב (פרס הניתן לסרטים ולשחקנים הגרועים של השנה).

לאחר לידת בתה הראשונה בשנת 1998, החליטה תורמן לקחת פסק זמן מעבודתה.

ב-2002 הופיעה בסרט הטלוויזיה "Hysterical Blindness". על הופעתה בסרט זה זכתה בפרס גלובוס הזהב.

לאחר הפסקה של חמש שנים מגילום תפקידים ראשיים, שבה תורמן לקולנוע, והופיעה ב-2003 בסרט "צ'ק פתוח", לצידו של בן אפלק. באותה שנה כיכבה בסרט "להרוג את ביל", שזכה להצלחה רבה. ב-2004 הופיעה בסרט ההמשך "להרוג את ביל חלק 2". על השתתפותה בשני הסרטים הייתה תורמן מועמדת לפרס גלובוס הזהב.

בשנת 2005 שיחקה בקומדיה "פשוט מאוהבת", לצד מריל סטריפ.

בשנת 2006 כיכבה בסרט הקומי "הסופר אקסית שלי", לצדו של לוק וילסון.

בשנת 2014 לוהקה לגרסה האמריקאית של הסדרה האוסטרלית "הסטירה", המבוססת על ספרו של כריסטוס ציולקה.

בשנת 2017 גילמה תורמן את לני כהן בעונה השנייה של הסדרה האמריקאית "מתחזים" ברשת בראבו, בכיכובה של ענבר לביא.

בנוסף ב-2017, שיחקה תורמן בהצגה המבוססת על המחזה "האישה הפריזאית"  את דמותה של קלואי. ההצגה הועלתה בתיאטרון הדסון  שבברודוויי, מ-30 בנובמבר 2017 ועד ל-11 במרץ 2018.

בשנת 2022 עלתה לשידור בכיכובה בשירות אפל TV פלוס, הסדרה "Suspicion", הגרסה האמריקאית של הסדרה הישראלית "כפולים".

בנוסף ב-2022, כיכבה בסרט "סטארגירל בהוליווד", לצדה של גרייס ונדרוואאל.

בשנת 2023 יצא לאקרנים המותחן הקומי "אומנות ההרג" , בו שיחקה לצד בתה מאיה הוק.

 כדוגמנית 
לאחר הצלחתה בסרט "ספרות זולה" ב-1994 חתמה על חוזה דוגמנות עם חברת הקוסמטיקה לנקום של התאגיד הצרפתי לוֹרִיאֵל. אולם, ב-2008 הגישה נגד החברה תביעה בסך 15 מיליון דולר, בשל המשך שימוש בשמה ובפניה במודעות פרסומת שנים לאחר תום החוזה בינה לבין החברה.

ב-2004 הפכה תורמן ל"פנים" של מותג האופנה הצרפתי "לואי ויטון".

ב-2005 הובילה יחד עם בראד פיט מסע פרסומי לשעוני Tag Heuer. הקמפיין עלה גם בישראל ביוזמת רשת "שעוני פלאנט טיים".

 חיים אישיים 
ב-1 באוקטובר 1990 נישאה לשחקן האנגלי גארי אולדמן, אך התגרשה ממנו לאחר כשנה וחצי ב-30 באפריל 1992.

ב-1 במאי 1998 נישאה לשחקן האמריקאי אית'ן הוק, אותו פגשה שנתיים לפני כן על סט הסרט "מה קרה בגטקה?". להם בת ובן משותפים. בתם מאיה הוק ובנם לבון הוק, גם הם שחקנים ודוגמנים. השניים נפרדו בשנת 2003, והגירושים נסתיימו באוגוסט 2005.

ביוני 2006 ביקרה בישראל לרגל חתונתה של חברתה עמליה דיין.

תורמן החלה בזוגיות עם איש העסקים הצרפתי ארפד בוסון  בשנת 2007, והם הודיעו על אירוסיהם ביוני 2008. בסוף 2009 הם ביטלו את אירוסיהם, אך התפייסו זמן קצר לאחר מכן. לתורמן ובוסון נולדה בת, לונה תורמן-בוסון, שנולדה ביולי 2012. בני הזוג ביטלו את האירוסין סופית באפריל 2014. בינואר 2017, תורמן ובוסון החלו במאבק משמורת בנוגע לבתם, ובשל כך קיבלה תורמן משמורת ראשונית בשלהי אותו חודש.

בפברואר 2018, בראיון ל"", חשפה תורמן מסכת של תקיפות והטרדות מיניות שהיו לה לאורך השנים עם המפיק הארווי ויינסטין, ומריבות קשות עם הבמאי קוונטין טרנטינו. היא גם חשפה כי הותקפה מינית בגיל 16 על ידי שחקן שהיה מבוגר ממנה בכמעט 20 שנה.

בספטמבר 2021 תמכה במאבק כנגד חוק האוסר הפלות כמעט-לחלוטין בטקסס שבארצות הברית, וחשפה כי עברה הפלה כנערה.

תורמן תומכת ותורמת למפלגה הדמוקרטית של ארצות הברית.

פילמוגרפיה
 קולנוע 
+שנהסרטתפקידהערות1987Kiss Daddy Goodnightלורה1988ג'וני תהיה טוב ג'ורג'יה אלקנסהרפתקאות הברון מינכהאוזןונוס / רוזיחסים מסוכניםססיל דה וולנז' (אנ')1990מפתח הלב דפני מק'בייןהנרי וג'ון ג'ון מילר1991רובין הוד העלמה מריאן 1992משולש מסוכן דיינה ביילורהקורבן השמיני הלנה רוברטסון1993אשה לשניים גלוריגם לבוקרות יש רגעים קודריםסיסי הנקשו1994ספרות זולהמיה ואלאס מועמדת פרס אוסקר לשחקנית המשנה הטובה ביותר
מועמדת פרס גלובוס הזהב לשחקנית המשנה הטובה ביותר - סרט קולנוע
מועמדת פרס באפט"א לשחקנית הטובה ביותר בתפקיד ראשי 

מועמדת פרס גילדת שחקני המסך לשחקנית המשנה הטובה ביותר  1995A Month by the Lakeמיס בומונט1996בחורות יפותאנדראהעל גברים, נשים וחיות אחרות נואל סלוסרסקי1997באטמן ורוביןפויזן אייבי / ד"ר פמלה אייזלימה קרה בגטקה?איירין קאסיני1998עלובי החיים פנטיןThe Avengersאמה פיל 1999מתוק ומרושעבלאנש2000Vatelאן דה מונטיסיירThe Golden Bowlשרלוט סטנט2001טייפ איימי רנדלמועמדת פרס אינדפנדנט ספיריט לשחקנית המשנה הטובה ביותר  (2002)Chelsea Wallsגרייס2003צ'ק פתוח ד"ר רייצ'ל פורטרלהרוג את בילהכלה / ביאטריקס קידו מועמדת פרס גלובוס הזהב לשחקנית הטובה ביותר - סרט דרמה (2004)
מועמדת פרס באפט"א לשחקנית הטובה ביותר בתפקיד ראשי (2004)2004להרוג את ביל חלק 2מועמדת פרס גלובוס הזהב לשחקנית הטובה ביותר - סרט דרמה (2005)2005הנסיכה מעמק הרוחותקושאנהדיבובבי קול אדי את'נספשוט מאוהבתרפאלה "רפי" גארדטהמפיקיםאולה2006הסופר אקסית שלי ג'ני ג'ונסון2007החיים לנגד עינייה דיאנה מק'פי2008בעל מזדמן אמה לוידגם מפיקה2009אמא במשרה מלאה אלייזה וולש2010פרסי ג'קסון וגנב הברקמדוזהCeremonyזואי2012בל אמי מדליין פורסטיירלשחק עם הלבפאטי קינג2013סרט 43לויס לייןנימפומניתמיס H2015משחק באשסימון2018ההונאה בדרך הארייט פוקסהבית שג'ק בנהליידי 1במעמקי המסדרון האפל מאדאם סימון דוראט2020מלחמה עם סבאסאלי דקר2022סטארגירל בהוליווד רוקסן מרטל2023אדום, לבן וכחול מלכותיאלן קלרמונטאומנות ההרג פטרישיהגם מפיקה2024הו, קנדה אמה / גלוריה2025The King of Kingsקתרין דיקנס דיבובמשמר האלמוות 2 דיסקורדTBABallerina Overdrive

 טלוויזיה 
+שנהסדרהתפקידהערות2002עיוורון היסטרי דבי מילרסרט טלוויזיה של HBO
גם מפיקה בפועל
פרס גלובוס הזהב לשחקנית הטובה ביותר במיני-סדרה או בסרט טלוויזיה (2003)

מועמדת פרס גילדת שחקני המסך לשחקנית הטובה ביותר בסרט טלוויזיה או במיני-סדרה  (2003)2008בסוף נדע אלזה קוויןסרט טלוויזיה של BBC ו-HBOהחבובות קריסטמס - מכתבים לסנטה ג'ויספיישל טלוויזיוני של NBC2012סמאשרבקה דובאל5 פרקים
מועמדת פרס אמי לבידור בפריים טיים לשחקנית אורחת בסדרת דרמה 012)2014אבא אמריקאיגוון לינגדיבוב; פרק: "Now and Gwen"2015הסטירה אנוק לאת'הם8 פרקים2017–2018מתחזיםלני כהן6 פרקים2019חדרים אפלים ננסי לפברתפקיד ראשי; 10 פרקים
גם מפיקה2021Natureקריינית3 פרקים2022Suspicionקתרין ניומן6 פרקיםהקרב על אובר אריאנה הפינגטון4 פרקים2025דקסטר: התחייהצ'ארליתפקיד ראשי; 10 פרקים

 תיאטרון 
+שנהמחזהתפקידהערות1999שונא הבריותסלימןאוף ברודוויי2017–2018האישה הפריזאית קלואיתיאטרון הדסון , ברודוויי2019רוחותהלנה אלווינגתיאטרון ויליאמס קולג'

קישורים חיצוניים

 אומה תורמן באתר TV.com


הערות שוליים

אומה
קטגוריה:ערכים שבהם תבנית בריטניקה אינה מתאימה
קטגוריה:אמריקאים ילידי מסצ'וסטס
קטגוריה:בוסטון: אישים
קטגוריה:שחקניות קולנוע וטלוויזיה אמריקאיות
קטגוריה:דוגמניות אמריקאיות
קטגוריה:אמריקאיות ממוצא גרמני
קטגוריה:אמריקאיות ממוצא שוודי
קטגוריה:זוכי פרס גלובוס הזהב: טלוויזיה: שחקנית במיני-סדרה או בסרט טלוויזיה
קטגוריה:זוכי פרס גלובוס הזהב: טלוויזיה: שחקן במיני-סדרה או בסרט טלוויזיה
קטגוריה:זוכי פרס גות'הם: שחקנים
קטגוריה:אמריקאיות שנולדו ב-1970
קטגוריה:אמריקאים שנולדו ב-1970
קטגוריה:זוכות פרס סאטורן לשחקנית ראשית בקולנוע